**AVGUST 2023.**

**Tokom avgusta organizovan je pojačani nadzor objekata za hranu**. U ovom periodu pojačani inspekcijski nadzor na primorju vršilo je ukupno 13 inspektora (domicilnih 6) i 7 anagažovanih iz drugih opština, smještenih u Budvi, Ulcinju i Tivtu.

Nadzor u objektima sprovođen je na području sjevernih turističkih opština (Žabljak, Kolašin, Plužine, Plav), u skladu sa planom službene kontrole i po prijavama građana.

Tokom avgust mjeseca, vršeno je i uzmanje uzoraka briseva sa proizvodnih površina i opreme u maloprodajnim objektima (trgovine, ugostiteljski objekti) radi utvrđivanja usaglašenosti kriterijuma radi ispitivanja mikrobioloških kriterijuma i verifikacije uspostavljenih postupaka čišćenja, pranja i dezinfekcije istih.

Uzeto je: 612 briseva radnih površina i ruku lica koja rukuju hranom; 17 uzoraka salata; 18 uzoraka vode radi provjere ispunjenosti propisanih zahtjeva kvaliteta i mikrobioloških kriterijuma u skladu sa Programom mjera bezbjednosti i kvaliteta hrane za 2023.godinu. Kod neusaglašenih uzoraka, u odnosu na stepen kontaminacije i vrstu mikrobiološkog agensa preduzimane su upravne mjere kao što su: privremena zabrana rada kuhinja, nalog za pojačano čišćenje i dezinfekciju, uključujući ponovno uzorkovanje, novčane kazne). Pri sprovođenju inspekcijskog nadzora postupano je po principima predostrožnosti, preventivnosti i srazmjernosti.

U izvještajnom periodu inspekcija za hranu je izvršila ukupno 609 kontrola od čega 459 u primorskim opštinama (Ulcinj, Bar, Budva, Tivat, Kotor, Herceg Novi).

U kontrolisanim objektima najčešće su utvrđene nepravinosti koje su se odnosile na: nehigijensko rukovanje hranom tokom obrade, prerade ili čuvanja hrane, neodržavanje higijene uređaja, prostorija, opreme, zatečenu hranu u prometu izmijenjenih organoleptičkih svojstava ili isteklog roka upotrebe, hranu bez propisanih oznaka i dokaza o porijeklu/proizvođaču, radu lica koja ne ispunjavaju zahtjeve za ličnu higijenu i zdravlje i sl.

Iz prometa je isključeno i uništeno na licu mjesta 344 kg hrane zbog nepravilnog čuvanja i izmijenjenih organoleptičkih svojstava.

U svim slučajevima kada su utvrđene neusaglašenosti takvog obima da predstavljaju direktnu opasnost za zdravlje potrošača preduzete su najstrožije mjere kao što su privremena zabrana obavljanja djelatnosti do otklanjanja utvrđenih nepravilnosti, zabrana rada objektu i brisanje iz registra objekata za hranu, pokretanje prekršajnih postupaka, izdavanje prekršajnih naloga /novčane kazne.

Zbog utvrđenih nepravilnosti preduzeto je 348 upravnih mjera i to:

* 6 rješenja o zabrani rada lica zbog neposjedovanja dokaza o izvršenom zdravstvenom pregledu;
* 14 rješenja o privremenoj zabrani pripreme hrane;
* 24 rješenja o otklanjanju nepravilnosti;
* 10 rješenje o stavljanju van prometa i uništenje nebezbjedne hrane zatečen u prometu;
* 217 ukaza o otklanjanju nedostataka manjeg rizika za čije otklanjanje je potrebno kratko vrijeme
* 86 prekršajna naloga/novčane kazne (54.950€).

U izvještajnom periodu izvršeno je 65 kontrola izvršenja mjera naloženih u prethodnom periodu.

Tokom avgusta mjeseca, inspekciji za hranu su podnijete 44 prijave od strane potrošača direktno ili preko Uprave za inspekcijske poslove i portala Ministarstva finansija, [www.budiodgovoran.me](http://www.budiodgovoran.me). Po svakoj zaprimljenoj inicijativi izvršen je pregled.

**UVOZ HRANE NEŽIVOTINJSKOG PORIJEKLA I PREDMETA I MATERIJALA KOJI DOLAZE U KONTAKT SA HRANOM – AVGUST 2023.**

U avgustu mjesecu izvršen je pregled 2273 uvezene pošiljke hrane neživotinjskog porijekla i 453 pošiljki predmeta i materijala koji dolaze u kontakt sa hranom.

Od ukupnog broja pregledanih pošiljki hrane neživotinjskog porijekla iz uvoza, za laboratorijska ispitivanja propisanih zahtjeva bezbjednosti (mikrobiologija, kontaminenti, rezidue pesticida), uzeto je 273 uzoraka hrane a od pošiljki predmeta i materijala koji dolaze u kontakt sa hranom uzeta su 23 uzorka.

Nakon izvršenih pregleda i utvrđenog stepena usaglašenosti sa propisanim zahtjevima bezbjednosti inspektori za hranu su donijeli 2272 rješenja o uvozu i stavljanju u slobodni promet bezbjednih pošiljki hrane neživotinjskog porijekla i 453 rješenja o stavljanju na tržište pošiljki materijala koji dolaze u kontakt sa hranom.

Zbog utvrđenih neusaglašenosti, pri vršenju pregleda pošiljki na uvozu, donijeto je jedno rješenja o zabrani uvoza i stavljanje na tržište konditorskih proizvoda u ukupnoj količini od 144kg. U skladu sa zakonom, pošiljka je uništene na propisan način, u skladu sa propisanom procedurom.